AA bekommerd oor rybewys-situasie in Tshwane | Netwerk24
AA bekommerd oor rybewys-situasie in Tshwane
Deur Simvuyele Mageza 28 Julie 2017 20:59
Solly Msimanga, DA-burgemeester van die Tshwane-metroraad in Pretoria. Foto: Samson Ratswana
Die Automobiel Assosiasie (AA) is besorg oor ’n agterstand met die hernuwing van rybewyse in Pretoria ná ’n reeks inbrake by lisensiesentrums waarin onder meer rekenaars gesteel is.
Die sentrum in Waltloo reik nie lisensies uit nie omdat rekenaars gesteel is.
Solly Msimanga, burgemeester van Tshwane, meen die inbrake is doelbewuste sabotasie. Hy het vandeesweek die sentrum in Akasia besoek en aan klante gesê die metroraad is bewus van die probleme en doen alles moontlik om dit reg te stel.
Die AA sê motoriste moet besef hulle mag hul rybewyse by enige sentrum in Gauteng hernu. Motoriste kan probeer uitvind by watter sentrums hulle vinnig gehelp kan word.
Motoriste moet bewus wees van die vervaldatum van hul rybewys en dit betyds laat hernu.
Mense mag vooraf ’n oogtoets by ’n private oogkundige kry.
Die AA sê die probleme is ’n geleentheid vir die metro om sy diens te verbeter met ander opsies vir hernuwing van rybewyse.
Meer oor: Automobiel Assosiasie | Aa | Solly Msimanga
3 vas oor korrupsie met rybewyse
Inbrake mors met lisensiesentra in Pta